ไฟแนนซ์ทูเดย์
โดย...ช.ชดา
1 ก.ย. 2558

โดย...ช.ชดา
...โดน คปภ.ลุกขึ้นมาชี้ปมการร้องเรียนของประชาชนว่า มีการโฆษณาเกินจริง วันนี้ สมคิด จาตุศรีพิทักษ์ รองนายกฯ จะเสนอแพ็กเกจมาตรการกระตุ้นเศรษฐกิจเข้าสู่การประชุมของ ครม. รวดเร็วว่องไวรับมือความคาดหวังของประชาชนได้ทันที แต่มาตรการที่เสนอเข้ามาจะมีอะไรใหม่ที่เห็นแล้วต้องร้องว้าวหรือไม่ อันนี้ไม่แน่ใจ เพราะปัจจัยเศรษฐกิจหลายด้านไม่เอื้อให้ทำได้อย่างที่คิด 
...การใส่เงินเข้าไปสู่ประชาชนระดับฐานราก ที่รัฐบาลหมายมั่นปั้นมือว่าจะช่วยกระตุกแรงบริโภคให้ฟื้นคืนกลับมาได้บ้าง อย่าเพิ่งมองว่าจะล้มเหลวเพราะยังไม่ได้ลงมือทำ แต่หากมองแบบคนผ่านวงจรเศรษฐกิจขึ้นๆ ลงๆ หลายครั้งแล้ว มาตรการนี้น่าจะกระตุ้นเศรษฐกิจได้ระดับหนึ่งเท่านั้น
ที่มองเช่นนี้ เพราะเมื่อใส่เงินเข้าไปในระบบ เงินจะหมุนรอบไปเรื่อยๆ จนถึงทอดของธนาคารพาณิชย์ เงินเข้าไปอยู่ในแบงก์แล้วละก็ วงจรเงินหมุนก็จะหยุด หากเศรษฐกิจไม่ดีจริง ธนาคารก็จะระมัดระวังการปล่อยกู้เพราะกลัวหนี้เสีย เงินก็จะไปโป่งอยู่ในแบงก์ ไม่ได้ออกมาหมุนให้เกิดกิจกรรมทางเศรษฐกิจต่อ
...นี่เป็นโจทย์ที่ อภิศักดิ์ ตันติวรวงศ์ รมว.คลัง ต้องไปคิดว่าจะทำยังไงไม่ให้เกิดสภาพแบบนี้ เชื่อว่าขุนคลังในฐานะนายแบงก์เก่าจะเห็นปัญหาเหมือนกัน แต่จะหาทางปลดล็อกไม่ให้เกิดเหตุการณ์นี้อย่างไร ก็ต้องรอดูฝีมือของท่าน
...บริษัทประกันชีวิต รวมใจถอดโฆษณาประกันสำหรับผู้สูงวัยในสื่อโทรทัศน์ออกตั้งแต่ 1 ก.ย.นี้ หลัง ประเวช องอาจสิทธิกุล เลขาธิการ คปภ. ขอให้สมาคมประกันชีวิตไทย แก้ไขโดยด่วนเพราะประชาชนร้องเรียนว่าโฆษณาเกินจริง